b"\n_START_ARTICLE_\nDistrictul civil Newton, comitatul Buchanan, Iowa\n_START_SECTION_\nDistricte topografice \xc8\x99i districte civile\n_START_PARAGRAPH_\nUtilizarea termenului de district topografic este f\xc4\x83cut\xc4\x83 \xc3\xaen sensul ini\xc8\x9bial topografic, un p\xc4\x83trat cu latura de exact 6 mile (circa 9.654 metri) \xc8\x99i suprafa\xc8\x9ba de exact 36 de mi\xc2\xb2 (aproximativ 93,1997\xc2\xa0km\xc2\xb2). Majoritatea cov\xc3\xa2r\xc8\x99itoare a districtelor civile ale statului Iowa au forma, latura \xc8\x99i suprafa\xc8\x9ba extrem de apropiate de forma \xc8\x99i valorile districtelor topografice standard practicate at\xc3\xa2t \xc3\xaen Canada c\xc3\xa2t \xc8\x99i \xc3\xaen Statele Unite ale Americii.\n_START_SECTION_\nIstoric\n_START_PARAGRAPH_\nPrimul locuitor permanent al Newton Township a fost Joseph Austin, care \xc8\x99i-a construit o cas\xc4\x83 la marginea unei lizieri de p\xc4\x83dure, c\xc3\xa2ndva \xc3\xaenainte de sau \xc3\xaen anul 1847. primele alegeri locale au fost organizate \xc3\xaen partea sudic\xc4\x83 a districtului \xc3\xaen august 1854. Majoritatea locuitorilor timpurii fuseser\xc4\x83 irlandezi imigra\xc8\x9bi din Irlanda, atunci parte a Regatului Unit.\n_START_SECTION_\nGeografie\n_START_PARAGRAPH_\nNewton Township acoper\xc4\x83 o suprafa\xc8\x9b\xc4\x83 de circa 94,054 km\xc2\xb2 (sau 36.33 mi\xc2\xb2), av\xc3\xa2nd doar un a\xc8\x99ez\xc4\x83m\xc3\xa2nt pe suprafa\xc8\x9ba sa, Monti, localitate ne\xc3\xaencorporat\xc4\x83 aflat\xc4\x83 \xc3\xaen nordul districtului._NEWLINE_Celelalte localit\xc4\x83\xc8\x9bi existente, toate fondate \xc3\xaentre anii 1870 \xc8\x99i anii 1900, Atlantic, Erin, Kiene \xc8\x99i Newtonville, de\xc8\x99i c\xc3\xa2ndva \xc3\xaenfloritoare, au fost treptat abandonate, fiins ast\xc4\x83zi foarte slab populate (precum c\xc4\x83tunele) sau chiar abandonate._NEWLINE_Conform datelor culese de aceea\xc8\x99i agen\xc8\x9bie a guvernului Statelor Unite, United States Geological Survey (sau, pe scurt, USGS), pe teritoriul districtului se g\xc4\x83sesc trei cimitire, Circle Grove, Saint Patrick's of Monti \xc8\x99i Upper Spring Grove. Dintre acestea, doar Saint Patrick's of Monti este actualmente \xc3\xaentre\xc8\x9binut.\n_START_SECTION_\nDemografie\n_START_PARAGRAPH_\nConform datelor \xc3\xaenregistrate de United States Census Bureau, Biroul de recens\xc4\x83minte al Statelor Unite ale Americii, popula\xc8\x9bia districtului fusese de 423 de locuitori la data efectu\xc4\x83rii recens\xc4\x83m\xc3\xa2ntului din anul 2000."